Астана қаласы город Астана

**Мемлекеттік кірістер органы шешімдерінің нысандарын және өзара келісу рәсімі мәселесі бойынша өтінішті белгілеу туралы**

Қазақстан Республикасы Салық кодексінің 232 бабына, 49 баптың 4 тармағына және 113 баптың 2-тармағына сәйкес **БҰЙЫРАМЫН:**

1. Келесіні:

1) осы бұйрыққа 1-қосымшаға сәйкес шет мемлекеттің құзыретті органымен өзара келісу рәсімін жүргізу туралы өтініш нысаны;

2) осы бұйрыққа 2-қосымшаға сәйкес шет мемлекеттің құзыретті органымен өзара келісу рәсімін жүргізу туралы өтінішті қабылдаудан бас тарту туралы шешім нысаны;

3) осы бұйрыққа 3-қосымшаға сәйкес шет мемлекеттің құзыретті органымен өзара келісу рәсімін жүргізуден бас тарту туралы шешім нысаны;

4) осы бұйрыққа 4-қосымшаға сәйкес шет мемлекеттің құзыретті органымен өзара келісу рәсімін жүргізу туралы шешім нысаны;

5) осы бұйрыққа 5-қосымшаға сәйкес шет мемлекеттің құзыретті органымен өзара келісу рәсімін тоқтату туралы өтініш нысаны;

6) осы бұйрыққа 6-қосымшаға сәйкес шет мемлекеттің құзыретті органыменөзара келісу қорытындысы бойынша қабылданған шешім нысаны бекітілсін.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) Осы бұйрықтың Қазақстан Республикасының Әділет министрлігінде мемлекеттік тіркелуі;

2) Осы бұйрық ресми жарияланғаннан кейін оны Қазақстан Республикасы Қаржы министрлігінің интернет-ресурсында орналастыруды;

3) Осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Қызметі** |  | **АЖТ** |